

Erdély

Erdély a történelmi Nagy-Magyarország azon része, amelyet minden magyarnak életében legalább egyszer meg kell látogatnia.

Akár több hétre elegendő látnivalót kínál ez a vidék, mi most ezek közül szeretnénk néhányat ajánlani Önöknek.

Székelyföldre, azon belül is fő úti célként a Hargitára invitáljuk a diákokat és kísérőiket az év bármely szakában.

A szállás Zeteváralja mellett van, a fenti képen látható hangulatos faházakban a Küküllő partján. 100 fős rendezvényterem, ellátás, focipálya, kirándulási, túrázási lehetőségek helyben biztosítottak.

Ötnapos kirándulásokat ajánlunk az alábbi program ötletekkel:

Első nap javasoljuk a kora reggeli indulást, útközben megállókkal a Királyhágón, és a Tordai Sóbányánál (**a közelmúltban a világ 25 leghihetetlenebb látványossága közé választott helyszín a föld alatt, nemcsak a természet páratlan só-csodáival, de óriáskerékkel, csónakázótóval várja az érdeklődőket).** Érkezés a szállásra az esti órákban, ahol vacsorával várnak.

Másnap, reggeli után kirándulási lehetőség a Békás szorosba, séta a Gyilkos tónál megismerve annak legendáját, majd Bucin tetőn keresztül érkezés Szovátára, séta a Medve tó körül, ami a sós meleg vizéről híres. Ezután Farkaslakán Tamási Áron sírjának megtekintése, esetleg vásárlási lehetőség, majd városnézés Székelyudvarhelyen, ami az erdélyi magyarság egyik szellemi fellegvára.

Harmadik nap délelőtt helyi vezetővel megtekinthetik a Zeteváraljai víztározót és megmászhatják a Madarasi Hargitát, a székelyek szent hegyét, ezután késői ebéd a szálláson, majd délután szabad program (foci, séta a forráshoz, Küküllőhöz, felárral fűtött székely jakuzzi használata).

Negyedik napon dzsip túra (sofőrökkel, idegenvezetővel) - Székelyvarság csodái - Mutató, „Parlament”, vízesés, vízimalom fazsindelykészítés, szövéstanulás, Úz Bence sírjának megtekintése. Délután utazás busszal Csíksomlyóra az 1440 óta itt élő ferences barátok kegytemplomának meglátogatása, séta a Kissomlyó és a Nagysomlyó közötti nyeregbe, amely minden év Pünkösdjén az összmagyarság legjelentősebb [keresztény](https://hu.wikipedia.org/wiki/Kereszt%C3%A9nys%C3%A9g) eseményének helyszíne.

Utolsó nap, hazafele útba ejthetik Brassót (Főtér, Fekete templom), Nagyszebent   (az egykori  [erdélyi szászok](https://hu.wikipedia.org/wiki/Erd%C3%A9lyi_sz%C3%A1szok) kulturális és kereskedelmi központja, 2007-ben Európa kulturális fővárosa). Érkezés haza az esti órákban.

A fenti program csupán ajánlat, azt az Önök igényeik szerint módosíthatják.

A program teljes költsége 29.000ft/fő, ami tartalmazza a szállást 4 éjszakára, félpanzióval, a kirándulásokra úti csomagot, vagy könnyű ebédet a szálláson, két napi idegenvezetést, a dzsiptúra költségét.

További költségek: biztosítás, belépőjegy a Tordai Sóbányába, költőpénz, utazási költség.

Igény esetén, autóbuszt biztosítunk.

A szállásadó partner a Határtalanul Programmal.

Amennyiben felkeltettük érdeklődésüket, várjuk szíves megkeresésüket. További kérdéseikkel forduljanak hozzánk bizalommal az alábbi elérhetőségen.

Orosz Anita +36 30 329 50 54

   